b"\n_START_ARTICLE_\nJean-Pierre Jeunet\n_START_SECTION_\nBiografia\n_START_PARAGRAPH_\nNascut el 3 de setembre de 1953 a la ciutat de Roanne, Loira a la regi\xc3\xb3 de Roine-Alps. Va comen\xc3\xa7ar a dirigir als 17 anys, quan es va comprar la seva primera c\xc3\xa0mera. Va crear diversos curts mentre estudiava animaci\xc3\xb3 en els Cin\xc3\xa9mation Studios. Es va fer amic de Marc Caro, dissenyador i artista de c\xc3\xb2mics, que es convertiria en el seu col\xc2\xb7laborador i codirector durant llarg temps. Jeunet i Caro dirigirien diverses pel\xc2\xb7l\xc3\xadcules d'animaci\xc3\xb3 premiades._NEWLINE_El seu primer film amb persones reals va ser The Bunker of the Last Gunshots (1981), un curt sobre soldats en un m\xc3\xb3n futurista. Jeunet tamb\xc3\xa9 ha dirigit diversos anuncis publicitaris i v\xc3\xaddeos musicals, com Zoolook de Jean Michel Jarre (una altra vegada amb Marc Caro). La majoria de les seves primeres pel\xc2\xb7l\xc3\xadcules, s'emmarquen en el g\xc3\xa8nere de la Distopia retro-futurista, culminant en el film La ciutat dels nens perduts de 1995._NEWLINE_La seva pel\xc2\xb7l\xc3\xadcula m\xc3\xa9s popular \xc3\xa9s Am\xc3\xa9lie, que va obtenir cinc nominacions als Premis Oscar i uns altres diferents premis cinematogr\xc3\xa0fics._NEWLINE_El seu pen\xc3\xbaltim llargmetratge, Micmacs, protagonitzat per Danny Boon, una com\xc3\xa8dia que aborda el tr\xc3\xa0fic d'armes."